पूर्व मंत्री कृपा शंकर सिंह ने कहा कि पत्रकार नहीं होते तो पता नहीं हम राजनेता न जाने कितनी गलतियां करते. श्री सिंह ने कहा कि हमारी इच्छा है कि मुंबई में मुंबई हिंदी पत्रकार संघ का भवन हो. मुख्यमंत्री से हम मांग करेंगे कि इस बारे में विचार करें. वरिष्ठ पत्रकार ब्रजमोहन पाण्डेय ने कहा कि हमारे पत्रकार साथी रवि किरण देशमुख को इतनी बड़ी जिम्मेदारी मिलने से हम सब गर्व महसूस कर रहे हैं. उन्होंने कहा कि हम चाहेंगे कि मुंबई हिंदी पत्रकार संघ के अगले कार्यक्रम में मुख्यमंत्री देवेंद्र फडणवीस भी शामिल हों. इस मौके पर सम्मानमूर्ति रवि किरण देशमुख ने कहा कि आज का दिन हमारे जीवन का महत्वपूर्ण दिन है. उन्होंने कहा कि इस शहर में हर कोई एक सपना लेकर आता है. मुझे हमेशा हिंदीभाषी पत्रकारों का सहयोग- समर्थन मिलता रहा है. मैं सरकार और मीडिया के बीच पुल का कार्य करता रहूँगा. जिम्मेदारी काफी बड़ी है, जिसमें आप सब पत्रकारों का सहयोग जरूरी है.